# Detaljerede guider

Dette kapitel beskriver, hvordan man løser nogle almindelige opgaver i &kpresenter;.

## Lav et HTML lysbilledshow

Lav et HTML lysbilledshow er en måde at lave en præsentation om til WWW sider.

1. Lav først nogle lysbilleder som skal være med i spillet. Jeg genbrugte billederne fra vejledningen.

   Præsentationen vi skal lave om til HTML Præsentationen vi skal lave om til HTML

2. Så kan du klikke på ikonet Lav HTML lysbilledshow (markeret med rødt) Ikonen Lav HTML lysbilledshow Ikonen Lav HTML lysbilledshow eller brug menuen (under Fil) for at starte guiden der hjælper dig igennem processen.

3. Et vindue vil spørge dig, om du vil bruge en eksisterende fil. Klik Nej hvis det er første gang, du bruger den. Knappen Ja lader dig bruge indstillinger fra tidligere HTML lysbilledshow, du har lavet.

4. Der kommer så et vindue, der spørger dig om nogle detaljer.

   Indtastning af detaljer til dit HTML lysbilledshow Indtastning af detaljer til dit HTML lysbilledshow

   Udfyld hvert enkelt felt tog vær sikker på, at du har stierne korrekte, da det er der, &kpresenter; vil gemme dine nye HTML-filer og billeder. Klik på Næste når du er klar.

   Hvis søgestien du valgte her ikke findes, spørger &kpresenter; om du vil oprette den.

5. Indtastning af yderligere detaljer til dit HTML lysbilledshow Indtastning af yderligere detaljer til dit HTML lysbilledshow

   Her kan du indstille netsidernes stil, og også angive en forstørrelsesfaktor for lysbillederne. Det betyder at hvis du oprindelig oprettede billederne til at vises på en hel 1280 x 1024 LCD-skærm, kan du skalere billederne til 50 % så de passar godt i et meget mindre browser-vindue.

   Du kan også indstille standardtegnsæt, hvis det behøves, og angive sidernes dokumenttype.

   I de fleste tilfælde er standardværdiere gode, og du kan trykke på Næste for at fortsætte til næste side.

6. Nu kan du indstille farverne for netsiderne.

   Indstilling af visningsstil for dit HTML lysbilledshow Indstilling af visningsstil for dit HTML lysbilledshow

   Når &kpresenter; laver netsider for dig, bliver tekstfarverne hvad du end angiver her. Farverne for selve siderne forbliver uforandrede.

   Klik på den farvede bjælke for at vælge et farveskema, der passer dig.

7. Knappen Næste åbner et vindue, der lader dig ændre navnet på hvert lysbillede.

   Sæt navne på dine lysbilleder Sæt navne på dine lysbilleder

8. Til sidst skal du gemme indstillingen før du lukker dialogen, ved at trykke på Gem indstilling...-knappen.

   At gemme dine indstillinger At gemme dine indstillinger

9. Nu har vi nye mapper til HTML-filer og billeder, oprettet hvor vi før indtastede stien.

   De nyoprettede HTML lysbilledshow mapper De nyoprettede HTML lysbilledshow mapper

Der er også en `index.html` fil til at starte din web præsentation.

Du kan se, hvordan det virker ved at bruge din filhåndtering eller browser til at åbne filen `index.html`. Klik på det sted, den foreslår, og du vil se den første side af din præsentation. Derfra virker den som et &kpresenter; lysbilledshow.

Hvert klik på skærmen tager dig til næste lysbillede.

&FTP; det hele til dit websted, idet du skal huske at bevare mappestrukturen intakt. Herefter kan hele verden beundre dit arbejde.

## Eksport af &kpresenter;-præsentationer til Sony Memory Stick

Nogle Sony-projektorer har evnen til at køre en præsentation direkte fra en Memory Stick, uden at behøve at forbinde til en computer. &kpresenter; kan eksportere præsentationer til det format der kræves for at få dette til at virke, og denne gennemgang vil vise dig hvordan du kan eksportere din præsentation.

Hvert eksporteret lysbilledshow består af en række billedfiler (ene for hvert lysbillede i den oprindelige præsentation, plus to titellysbilleder) og en indeksfil. De er lavet på i en ret kompleks mappestruktur der tillader mere end en præsentation at blive opbevaret på en enkelt memory stick. et simpelt eksempel vises nedenfor, der består af to præsentationer.

Memory Stick mappestruktur

1. Hvis præsentationen som du ønsker at bruge ikke allerede er åben, så brug Filmenuen og vælg Åbn... for at vælge den præsentation du ønsker at eksportere.

2. Brug nu Filmenuen og vælg Lav Memory Stick lysbilledshow....

   &kpresenter; Lav Memory Stick lysbilledshow... menuvalget. &kpresenter; Lav Memory Stick lysbilledshow... menuvalget.

3. Dette får dialogen Lav Memory Stick lysbilledshow frem. Vælg Sæt farver for at udvide dialogen.

   &kpresenter; Lav Memory Stick lysbilledshow... dialogen. &kpresenter; Lav Memory Stick lysbilledshow... dialogen.

4. Stien er mappen i hvilken topniveau mapperne (`DCIM` og `MSSONY`, se mappestruktur diagrammet ovenfor) vil blive lavet. Hvis du har en memory stick monteret, og har passende rettigheder, vil du måske ønske at eksportere direkte til mediet, i hvilket tilfælde du skal indtaste monteringspunktet i dette tekstfelt.

   Titlen bruges både til navnet på indeksfilen, og som en tekstetikette på titellysbilledet. Bemærk at denne titel ikke påvirker titlerne på nogen af de normale lysbilleder i præsentationen - titellysbilleder er synlige ved brug af Sony's projektoropsætning før den egentlige præsentation vises.

   De to farvevælgere i gruppefeltet Præliminære lysbilleder bruges også kun til titellysbilledet. Det kan være nyttigt at ændre titellysbilledet for at gøre det nemmere at identificere præsentationerne når der arbejdes ved projektøren, men det er sikkert og normalt at efterlade dem som standarden.

5. Du kan så vælge O.k. for at gå videre til den egentlige eksportproces. Dette vil lukke den nuværende dialog, og få en anden dialog frem der fortæller om fremgangen mens eksporten finder sted.

   &kpresenter; Lav Memory Stick lysbilledshow fremgangsdialog. &kpresenter; Lav Memory Stick lysbilledshow fremgangsdialog.

   Når eksporten er færdig, kan du vælge Færdig-knappen, så vil dialogen lukke.

6. Hvis du ikke lavede lysbilledshowet direkte på en monteret memory stick, vil du skulle kopiere de rigtige filer over. Som bemærket ovenfor, vil du skulle kopiere de rigtige mapper og filer der starter med `DCIM` og `MSSONY` til "roden" af Memory Stick. Det er kritisk at mappestrukturen bevares, og du vil måske finde det nemmere at kopiere hele `DCIM` og `MSSONY` mapperne.

   Om nødvendigt, kan du omdøbe indeksfilen uden problemer (der som standard er `Slideshow.SPP`), du kan imidlertid ikke omdøbe lysbilederne, og du kan heller ikke ændre navnet på mappen, da disse er kodet ind i indeksfilen.

## At lave &kpresenter; skabeloner

Det er meget nemt at føje nye skabeloner til &kpresenter;s bibliotek.

Hvis du har lavet en præsentation med en stil, du gerne vil bruge igen, kan du gemme den som en skabelon.

Denne instruktion viser dig, hvordan du laver en ny skabelon og gemmer den.

1. Åbn &kpresenter; og opret et nyt dokument.

   Jeg vælger en enkel baggrund med et tekstfelt. &RMB;-klik på arbejdsområdet for at få et lysbillede-baggrundvindue.

   &kpresenter;s Lysbillede-baggrund vindue. &kpresenter;s Lysbillede-baggrund vindue.

   Under Format finder du Sidebaggrund, som åbner det samme vindue.

2. Jeg vil have en flot baggrund. I den øverste kombinationsfelt kan du vælge et billede eller en kliparttegning som baggrund.

   Vælg en lysbillede-baggrund Vælg en lysbillede-baggrund

   Jeg har ladet denne stå på sin standard Farve/gradient indstilling. I det næste kombinationsfelt har jeg valgt Lodret gradient, klikket i de to lange felter under den, og valgt to farver.

   Du kan ændre startpositionerne for gradienternes farver ved at klikke på afkrydsningsfeltet Ubalanceret. Så får du et par X og Y skydere til at styre farveforløbet. I nogle tilfælde vil den ene skyder ikke have nogen effekt, det afhænger af, hvilken gradienttype, du har valgt.

   Husk at vælge kontrasterende farver i første omgang. Hvis du sætter begge farver til hvid, er der ikke meget at se. Når du har et farvesæt, du kan lide, klikker du på Anvend og O.k. for at aktivere farverne og lukke vinduet.

3. Siden skulle nu blive vist med de farver, du har valgt. Dobbeltklik på tekstfeltet for at lave en overskrift.

   Tilføj overskrift til den nye skabelon Tilføj overskrift til den nye skabelon

   Når du er tilfreds med din skabelon, klikker du Fil i menulinjen og vælger Skabelon-håndtering.

   Vinduet lader dig vælge, hvor du vil gemme din skabelon.

   Gem den nye skabelon Gem den nye skabelon

   Jeg vælger at gemme mine under menuen Skærmpræsentationer og kalder den `Eksempel på skabelon`. Klik på knappen O.k. for at lukke vinduet.

4. Luk nu det dokument, du har arbejdet på (uden at gemme). &kpresenter; vil nu vise dig vinduet Vælg.

   Din nye skabelon i &kpresenter;s Vælg vindue. Din nye skabelon i &kpresenter;s Vælg vindue.

   Du vil Oprette et nyt dokument fra en skabelon. Klik her for at åbne Skærmpræsentationer fanebladet, hvor du vil finde den skabelon, vi lavede før.